Barnaheill , Save the Children , leggja áherslu á vernd barna eftir jarðskjálftana í Chile Alþjóðasamtök Barnaheilla , Save the Children , eru meðal þeirra samtaka sem veita börnum og fjölskyldum þeirra aðstoð í kjölfar jarðskjálftanna í Chile . Hundruð þúsundir barna eiga um sárt að binda eftir jarðskjálftana og samtökin leggja áherslu á að börnin fái nauðsynlega vernd og stuðning . Alþjóðasamtök Barnaheilla , Save the Children , eru meðal þeirra samtaka sem veita börnum og fjölskyldum þeirra aðstoð í kjölfar jarðskjálftanna í Chile . Hundruð þúsundir barna eiga um sárt að binda eftir jarðskjálftana og samtökin leggja áherslu á að börnin fái nauðsynlega vernd og stuðning . Jarðskjálftinn , 8,8 á Richter , er einn sá harðasti sem Chile hefur orðið fyrir . Skjálftanum fylgdu flóðbylgjur og harðir eftirskjálftar . Matt Wingate , stýrir hjálparstarfi Barnaheilla , Save the Children , í Chile . " Fjöldi barna hefur orðið fyrir miklum áföllum sem þau þurfa aðstoð við að takast á við . Þau , eða foreldrar þeirra og systkini , hafa slasast , heimili þeirra eyðilagst eða þau hafa misst nána ættingja og vini . Sum börn hafa orðið viðskila við fjölskyldur sínar vegna þeirrar miklu ringulreiðar sem skapaðist og þurfa þau sérstakan stuðning , ” segir Matt . Matt Wingate heldur áfram : “ Umfang skaðans er enn mjög óljóst og eftirskjálftar og flóðbylgjur skapa mikið óöryggi . Barnaheill , Save the Children , eru að undirbúa sig undir það versta , en vona það besta . Þetta er hins vegar ekki annað Haiti , sem er eitt fátækasta land í heimi . Chile er með góða innviði og sterkt hjálparkerfi og stjórnvöld hafa þekkingu og mannafla til að takast á við áföll af þessari stærðargráðu . Barnaheill , Save the Children , munu styðja við hjálparstarfið eftir megni og leggja sérstaka áherslu á þarfir barna , þ.e. að þau verði örugg og komist fljótt aftur í skóla . ”